《裕卿业与余为钱塘之约余以归计迫不及待辄留一绝》
明代·胡应麟

飞流如雪洒篷窗，一夜离心拥去艭。回首不堪相忆处，千山明月满桐江。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。